### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på i alt 4,2 mio. kr. til at ombygge og renovere slipper i [adresse]. Slipperne er passager fra [adresse] til de tilstødende parkeringsarealer ved [adresse]. Der gives en orientering om arbejdets fremdrift.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Som en del af de overordnede ønsker for at udvikle bymidten ønsker Kommunalbestyrelsen at forskønne og forbedre de såkaldte slipper mellem [adresse] og de tilstødende parkeringsarealer ved [adresse].

Skabelse af synlige og attraktive forbindelser mellem [adresse] og [adresse] er et væsentligt element i Strategisk Helhedsplan for Kalundborg By. I de små byrum i gårdene mellem de to gader er der få grønne arealer og reelle opholdsmuligheder. Hver passage har sin egen karakter og identitet, som kan styrkes, så det samtidig er indbydende, oplevelsesrigt og trygt at færdes igennem passagen. Projektet har til formål at skabe mere attraktive og funktionelle byrum, der bygger på både byens historie og nutidige behov, fremhæver porte og passager og understøtter nye muligheder i brugen af og aktiviteter i gårdrummene.

Status på projekt vedrørende passagerne ved [adresse] 28 og 40

Teknik- og Miljøudvalget har ved sit møde den 4. november 2024 besluttet, at renovering af to slipper tænkes sammen med renovering af [adresse]. Slippernes ønskede udformning er herefter i samarbejde med ejerne blevet detaljeret med baggrund i det besluttede projekt. I begge slipper skal der samtidig indtænkes adgang for redningskøretøjer. Begge slipper planlægges belagt med en kombination af sandfarvede, hårdtbrændte  teglstensklinker og genbrug af naturstenselementer, som findes i gårdrummene i dag. Desuden tilføjes plantebede og opholdsmuligheder. Belysningen udformes, så de to slipper får en tryg grundbelysning, men med et lille tvist af effektbelysning, der giver passagerne hver sin karakter også om aftenen.

I slippen ved [adresse] 28 skaber nye bede større frodighed og afskærmning mellem trafik og ophold. Fortiden som 'Tømmerplads' bringes frem i inventar og legeelementer. Der skabes en lille plads til aktivitet og ophold mellem [adresse] Et lille lege-balance-element, trækkes med ud i [adresse].

I slippen ved [adresse] 40 etableres en gennemgående sti i teglklinker. På sidearealerne renoveres de gamle naturstensbelægninger i samarbejde med ejerne. Gårdrummet gøres grønnere, parkering begrænses til den sydlige del, og det giver mulighed for, at gårdrummet i fremtiden kan bruges til for eksempel udeservering og ophold for beboerne.

De to udpegede slipper er bearbejdet og projekteret i sammenhæng med Werner Berg. Det er ikke sikkert at renovering af begge slipper på henholdsvis 800 og 600 m2 vil kunne afholdes inden for det af kommunalbestyrelsen afsatte beløb. Renovering af de to slipper udbydes sammen med 1. etape af [adresse], men på en sådan måde, at der er mulighed for at prioritere, hvor stor en del af arbejdet, der skal udføres i sammenhæng med renovering af parkeringspladsen.

Teknik- og Miljøudvalget skal eventuelt prioritere rådighedsbeløbet på mødet i juni efter licitation af det samlede projekt for parkeringsplads og slipper.

Status på projekt vedrørende passage og gårdrum bag Danny Lauritsen, [adresse]Kommunalbestyrelsen godkendte den 30. oktober 2024 en anlægsbevilling på 1,2 mio. kr. til at renovere og udvikle slippen bag [adresse] 10. Efterfølgende har administrationen i samarbejde med Vej og [adresse] arbejdet målrettet på at lave en aftale med en entreprenør, der kan gennemføre projektet inden for den økonomiske ramme. Samtidig er der arbejdet med relevante tilpasninger i projektet og været en løbende dialog med de involverede grundejere og samarbejdspartnere. Nu er aftaler og tidsplan faldet på plads: Den 22. april 2025 påbegynder elektrikeren arbejdet med at opsætte kroge til belysning i gårdrummet. Anlægsarbejdet med ny belægning begynder den 28. april 2025. Den samlede anlægsperiode forventes at strække sig over cirka to måneder.

## Økonomiske konsekvenser

Ingen.